Ddeqs n waffiren deg wammud-a i d-yemmalen tasugnant n lqerḥ. Iban-d wannectayi s usemres n wawalen i d-yemmalen anamek-a: “tuqqsa”, “nettwet”, irẓen”, “terẓiḍaɣ”. Wigi meṛṛa d awalen i d-yemmalen takti n truẓi, n tyita, n tuqqsa. Tugna n ufrux i iɣellin di tfexxet, neɣ afrux i wumi yencu rric-is, tettuɣal-d yal tikkelt. Tugna-agi n ufrux, d azamul i d-yessenfalayen inig. Meεna yessemres-it umedyaz deg kra n waffiren akken ad d-yessenfali lqerḥ-is (Md: Am ugḍuḍ i tugel tcerket).